。凡搏人皆以其穴，死穴、晕穴、哑穴，一切如铜人图法。有恶少侮之，为所击，数日不溺，谢过，乃得如故。牧童窃学其法，击伴侣，立死。视之，曰：「此晕穴。」不久果甦。任侠，尝为人报仇，有致金以雠其弟者，绝之，曰：「此以禽兽待我也！」明末曾入伍，官至把总。从钱肃乐起兵于浙东，事败，隐居于家。慕其艺者，多通殷勤，皆不顾。锄地担粪，安于食贫。未尝读书，与士大夫谈论蕴借，无有丝毫粗俗。黄宗羲与之游，同入天童，僧少焰有膂力，四五人不能掣其手，稍近来咸，蹶然负痛。来咸尝曰：「今人以内家无可炫耀，于是以外家羼之，此学行衰矣！